"5. DITLHANGWA TSA TIRISANO TSA PUOTLALELETSO YA NTLHA LE YA BOBEDI 5.1 PAPATSO/PHASALATSO Papatso ke mokgwa o bagwebi ba o dirisang go itsise ka dikungo tsa bona gore bareki ba tle ba tsiboge ka tshwanelo. Fa o kwala papatso/phasalatso, tlhokomela dintlha tse di latelang: • Mophasalatsi a ka dirisa dikuranta, dimakasine, seyalemoya, thelebišene go lemosa babuisi ka ga tsona. • Go dilo di le dintsi tse di ka phasaladiwang jaaka, phatlhatiro, kgwebo le tse dingwe. • Mophasalatsi o tshwanetse go ngoka le go tsibosa babuisi ka go dirisa mokwalo o o bonalang e bile o buisega sentle. • A bontshe dinomoro tsa mogala le lefelo le sebapatswa se ka fitlhelwang kwa go lona. • O ka tlhagisa leina la lebentlele le tlhotlhwa mo papatsong ya dijo kana didiriswa fa e le gore papatso e dirwa ke lebenkele le le rileng. • Papatso ya maemo a a kwa godimo, e e atlegang e tshwanetse go dira dilo tse di latelang: • Go ngoka kgatlhego ya mmuisi • E boloke kgatlhego eo • E bake keletso ya go rua kungo kgotsa tirelo eo • E dire gore mmuisi tota a ye go reka kgotsa a dirise kungo kgotsa tirelo eo. • Netefatsa gore o itse bareki kgotsa badirisi ba ba tobilweng le maitlhomo. • Nako le lefelo le papatso e yang go tlhaga mo go lona (fa kae mo kuranteng, mo makasineng kgotsa mo mofuteng ofe wa tlhaeletsano) • Kagego jaaka fonto le tiriso ya mmala di botlhokwa, • Puo (poapoeletso, botshwantshi, e e susumetsang/e e tlhotlheletsang) KAEDI YA GO RUTA LE GO KWALA DITLHANGWA TSA BOITLHAMEDI LE TSA TIRISANO 35 | SETSWANA"